Himoya qo‘lqoplaridan to‘g‘ri foydalanish bo‘yicha tavsiyalar

Koronavirusga qarshi kurashish bo‘yicha chora-tadbirlar doirasida fuqarolar ko‘chalarda va jamoat joylarida himoya niqoblarida bo‘lishlari belgilangan. «Gazeta.uz» himoya niqoblaridan to‘g‘ri foydalanish bo‘yicha tavsiyalarni e’lon qilgan edi.
Ba’zi kishilar tibbiy himoya qo‘lqoplaridan foydalanishga ham qaror qilishdi. Ko‘plab tibbiyot mutaxassisilari ushbu qo‘lqoplar infeksiyadan saqlamasligini, ularda ham bakteriya va viruslar to‘planib qolishini ta’kidlashgan.
Jahon sog‘liqni saqlash tashkilotining yo‘riqnomasiga ko‘ra, tibbiy himoya qo‘lqoplaridan faqat shifokorlar bemorlar bilan ishlaganda va uyda bemorlar bilan muloqotda bo‘layotgan vaziyatda foydalanish kerak.

Tibbiyot xodimlari qo‘lqoplarini tezda almashtirib turishlari talab etiladi. Qo‘lqoplar bilan eshik dastalarini ushlash yoki boshqa jihozlarga teginish mumkin emas. Agar qo‘lqoplardan noto‘g‘ri foydalanilsa, ular virus va bakteriyalar tarqalishiga to‘sqinlik qila olmaydi.
Xo‘sh, tibbiy himoya qo‘lqoplaridan qanday qilib to‘g‘ri foydalanish mumkin? Jahon sog‘liqni saqlash tashkiloti va Yevropa kasalliklarni nazorat qilish va profilaktika markazi tavsiyalari asosida ushbu qo‘lqoplardan foydalanish qoidalarini havola etamiz.
Qo‘lqoplardan foydalanib bo‘lgandan so‘ng, ularni to‘g‘ri yechish juda muhim. Quyida illyustartiv tarzda qo‘lqoplarni qanday yechish kerakligi tushuntirilgan.


Rasmlar: Yevropa kasalliklarni nazorat qilish va profilaktika markazi.